SEITSMENDA KOOSSEISU

OTSUS

Haapsalu			20. detsember 2013 nr
									Eelnõu

Loa andmine vara võõrandamiseks 
(Väike-Mere tn 7-4, Haapsalu)

Juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 23 lg 1 p 1, § 26 p 1, Haapsalu põhimääruse § 55 lg 1 ja haldusmenetluse seadusest, Haapsalu Linnavolikogu otsustab:

1. Võõrandada elektroonilise enampakkumise korras Haapsalu linnale kuuluv korteriomand Väike-Mere tn 7-4. Korteriomandi reaalosaks on ühetoaline korter, registriosa nr 1959432. Eluruumi üldpind 32,5 m2. Kinnistu pindala 441 m2, katastritunnus 18301:004:0037, 325/1351 mõttelist osa kinnistust, katastriüksuse sihtotstarve on elamumaa.

2. Korteriomand müüa elektroonilise enampakkumise korras, minimaalseks alghinnaks määrata 9000.- (üheksa tuhat) eurot.

3. Müügi korraldajaks määrata Haapsalu Linnavalitsus.

Jaanus Karilaid
Volikogu esimees

SELETUSKIRI
Eelnõule „Loa andmine vara võõrandamiseks (Väike-Mere tn 7-4, Haapsalu)“

Haapsalu Linnavalitsusele kuulub Haapsalus Väike-Mere tn 7 asuvas nelja korteriga kahekorruselises elamus teisel korrusel korter nr 4. Selle üldpind on 32,5 m2. Kogu kinnistu pindala on 441 m2, millest Linnavalitsuse korterile kuulub mõtteline osa 325/1351.

Korter vajab kapitaalset renoveerimist. Selles puuduvad vee- ja kanalisatsiooniühendused, elektrisüsteemid ei ole nõuetekohased. Korter on praegusel kujul elamiskõlbmatu.

Linn oma põhifunktsioonide teostamiseks eelnõus esitatud korterit ei vaja.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
04.12.2013